ToekomsVenster: Hoe lank nog vra, vergewe my?Argieffoto. “…en vergeef ons ons oortredings soos ons ook dié vergewe wat teen ons oortree.” – Matteus 6:12 Suid-Afrika, geknelde land. Land van onbekend maak onbemind. Land van vooroordeel, agterdog en leuens. Land van vreemdelinge, afstand en verwydering. Land van kontraste en hartseer. As ons die horlosie net kon terugdraai! Die verlede het ons almal ingehaal, nie net een groepering van mense nie. Die seer lê vlak en kom in ongekende aggressie na vore. Mense doen snaakse dinge as hulle seer het. Rasionaliteit meet laag onder sulke omstandighede. Aan die keel gryp en verder verdag maak is aan die orde van die dag. Dis nie lekker nie. Dis nie altyd lekker in die nuwe Suid-Afrika nie. Alle mense kry swaar. Hoe lank nog jammer sê? Hoe lank nog vra, vergewe my? Dis ŉ akute vraag en nie maklik om te antwoord nie. Jy moet self besluit. Ek hoor en sien daagliks dinge wat my hart ineen laat krimp. “Ek het nie geweet nie,” is baie mense se verweer. Maar, nou weet jy en dit maak al die verskil in die wêreld. Na alles, waarom is dit so moeilik (vir Christene) om jammer te sê, weer en weer as dit nodig is? Word deel van ŉ nasionale gebedsinisiatief met die volgende kenmerke: Hemelvaart, 25 Mei, en die tien dae van Pinkster (4 Junie) www.sapray.co.za